6 mart kuni Toshkentdagi «Kongress holl» anjumanlar majmuasida 8 mart – Xalqaro xotin-qizlar kuni munosabati bilan tantanali marosim bo‘lib o‘tdi. Marosimda prezident Shavkat Mirziyoyev hamda davlat va jamiyat hayotidagi faol ayollar ishtirok etdi. Tadbirda davlat rahbari O‘zbekiston xotin-qizlariga tabrik yo‘lladi. Shuningdek, prezident bir necha kun oldin imzolagan farmoni asosida bir guruh xotin-qizlarni davlat mukofotlari bilan taqdirladi. Marosimda Zulfiya nomidagi davlat mukofotining bu yilgi sohibalari ham taqdirlandi. Prezident tabrigining to‘liq matni (havola), mukofotlangan ayollar ro‘yxati (havola) va Zulfiya mukofoti bilan taqdirlanganlar ro‘yxati (havola) bilan ko‘rsatilgan havolalar orqali tanishishingiz mumkin. Quyida Kun.uz fotomuxbiri tantanali tadbirdan tayyorlagan fotojamlanma taqdim etiladi. Suratlar muallifi – Nuriddin Nursaidov.